भ्रष्टाचार खत्म करना ही सरकार का उद्देश्य : कमल गुप्ता
पूंडरी | मुख्यसंसदीय सचिव कमल गुप्ता ने कहा कि प्रदेश सरकार पूरे प्रदेश में एक समान विकास कार्य और योग्यता के आधार पर रोजगार दे रही है। वे आज प्रदेश कार्यकारिणी सदस्य रणधीर गोलन के निवास पर पार्टी कार्यकर्ताओं से बातचीत कर रहे थे। उन्होंने कार्यकर्ताओं से सरकार के कामकाज की जानकारी लेते हुए कहा कि सरकार का प्रयास है कि भ्रष्टाचार को झड़ मूल से खत्म करना है। किसी विभाग में कार्यरत अधिकारी कर्मचारी को भ्रष्टाचार के लिए बख्शा नहीं जाएगा। वर्तमान सरकार ने पूर्व की सरकारों की क्षेत्रवाद, भाई-भतीजावाद और मलाईदार पदों पर अपने चहेतों का लगाने जैसे परंपरा को खत्म किया है। आज किसी भी वर्ग से संबंधित योग्य युवक को ये सोचने की जरूरत नहीं है कि अगर उसके राजनीतिक रसूख नहीं है तो उसे रोजगार मिलेगा या नहीं।
hin_Deva hin_Deva